ཡོན་ཏན་རྣམས་ནི་གཞན་དབང་ཡིན་པའི་ཕྱིར་ཡོན་ཏན་དང་ལྡན་པ་རྗེས་སུ་དཔག་པར་བྱ་བ་ཡིན་པ་ནི། ཡོན་ཏན་
ཉིད་དུ་གྲུབ་ནའོ། དེའི་ཕྱིར་དེ་ནི། བདེ་བ་ལ་སོགས་པ་རྣམས་ལ་མ་གྲུབ་པོ། སྲོག་ཅན་དང་བདེ་བ་ཅན་དང་ཤེས་པ་
ཅན་ལ་སོགས་པ་བདེ་བ་ལ་སོགས་པ་དང་འབྲེལ་པ་ཅན་ནི་ལུས་ལས་གཞན་མ་ཡིན་ནོ། ང་ནི་བདེ་བ་ཅན་ནོ་ཞེས་
བྱ་བ་ནི་གཞན་ཡིན་ནོ་ཞེ་ན། མ་ཡིན་ཏེ་ང་འགྲོ་ཞེས་བྱ་བ་ནི་ལུས་ཡིན་པར་རྟོགས་པའི་ཕྱིར་རོ། བདག་གི་ལུས་བྱ་
བ་ཡང་བདག་གི་བདག་ཉིད་དེ་གནས་སྐབས་ནི་དེའི་རྒྱུ་མཚན་ཡིན་ནོ། ཤེས་པ་ནི་ཤེས་བྱ་རེ་རེ་ལ་ཐ་དད་པ་ཡིན་
ལ། ཐ་མི་དད་པའི་བདག་གི་གནས་སྐབས་ཡིན་ཞེས་རྒོལ་བ་དང་མ་མཐོང་བའི་དབྱེ་བ་ཡང་ཤེས་པའི་རྒྱུ་ཅན་ཡིན་
ཞེས་བྱ་བའི་ཚིག་ལས་ཡིན་ལ། དེ་བཞིན་དུ་བོང་ཚོད་དང་གདོང་དང་དབང་པོ་ལ་སོགས་པའི་ཚོགས་པ་ནི་བདག་
ཡིན་ཞེས་བྱ་བར་ལྟ་བ་ལ་ནི་དེའི་ལུས་ཞེས་བྱ་བར་འགྱུར་བ་ཁོ་ན་ཡིན་གྱི། འཁྲུལ་པ་ཉིད་ཀྱང་མ་ཡིན་ཏེ། གཞན་
ལ་བདག་མ་གྲུབ་པའི་ཕྱིར་རོ། གཞན་གྱིས་མཐོང་བ་ཡིན་ན་དྲན་པ་མི་འགྲུབ་པའི་ཕྱིར། དྲན་པ་པོ་ཉེ་བར་དམིགས་
པ་ཡིན་ནོ་ཞེས་བྱ་བར་ཡང་མི་རིགས་ཏེ། ཉེ་བར་དམིགས་པ་ཙམ་གྱི་འབྲས་བུ་ཉིད་ནི་དྲན་པ་ཡིན་པའི་ཕྱིར། དེ་ཙམ་
གྱིས་འབྲས་བུ་ཉིད་ནི་འདོད་པ་ཡིན་ནོ། དམིགས་པ་ལ་མི་བརྟེན་པར་དྲན་པ་ཁོ་ནས་འདོད་པ་འཇུག་པ་ཡིན་ཏེ།
དམིགས་པ་མཚུངས་པ་འདིའི་བྱེད་པ་པོར་ངེས་པ་མ་ཡིན་ཏེ། ཉེ་བར་དམིགས་པའི་རྗེས་སུ་འབྲངས་ནས་དྲན་པའི་
བདག་ཉིད་དུ་མཚུངས་པར་འདོད་པ་ཡིན་ནོ། དེས་ན་བྱེད་པ་པོ་ཡོད་པ་ཡིན་ཏེ། དེ་ནི་དོན་གཉིས་པར་བརྗོད་པ་ཡིན་ནོ།
ཉེ་བར་དམིགས་པ་དེ་ཡང་ཤུ་ཀྲ་དང་རཀྟ་ལ་སོགས་པ་འབྱུང་བའི་འབྲས་བུ་ནི་དེ་ཡོན་ཏན་ཡིན་ནམ། རང་དབང་ཡང་
རུང་སྟེ་ཐལ་ཆེས་པ་མ་ཡིན་ནོ། སྔགས་ཀྱི་ངོ་བོ་གྲུབ་པ་བཞི་ལྡན་ལ་བརྟེན་ནས་བཟླས་པས་སྐུ་ཕྱག་རྒྱ་འགྲུབ་པའི་
ཉེར་ལེན་དུ་འགྱུར་བ་ནི་སྔགས་ཀྱི་བྱེད་ལས་སོ། ཨ་ཧ་རི་ནི་ས་ལྔས་ཡོན་ཏན་བསྐྱེད་བྱེད་དང་། ཉོན་མོངས་པ་ལྔ་
ཟད་བྱེད་དང་། ཡེ་ཤེས་ལྔ་འཕེལ་བྱེད་དང་། མཁའ་འགྲོ་ལྔ་སྣང་བྱེད་དང་། རིགས་ལྔ་ཐོབ་བྱེད་དང་། མཐར་ཐུག་
སྐུ་ལྔ་ཐོབ་པ་དང་ལྔར་ཕག་མོ་མངོན་འབྱུང་ལས་བཤད་དོ། བསྙེན་ཚད་ཡེ་ཤེས་སྐྱེ་བ་སོགས་རྟགས་དུས་གྲངས་
གསུམ་འགྲོ་དགོས་ཀྱང་། གྲངས་ཚད་རབ་འབུམ་ཕྲག་ཉེར་གཅིག ། འབྲིང་བྱེ་བ། ཐ་ན་འབུམ་ཕྲག་དྲུག་ངེས་
པར་བཟླས་པས་མཁའ་འགྲོ་མའི་ཞལ་མཐོང་བ། གསུང་ཐོས་པ། བདེ་ཆེན་གྱི་ཡེ་ཤེས་སྐྱེ་བ་སོགས་མཆོག་དང་།
བྲིས་སྐུ་བཞད་པ། བདུད་རྩི་ཁོལ་བ། འབར་འདུ་གསུམ་སོགས་རྟགས་ཀྱི་དངོས་གྲུབ་དང་། ཐུན་མོང་གི་ལས་
གང་ལའང་ནུས་པ་ཐོགས་མེད་འགྱུར། གཞན་ཡང་ཉམས་དང་རྨི་ལམ་དུའང་མཁའ་འགྲོ་འདུ་བའི་རྟགས་དང་ཆོ་
འཕྲུལ་ཅི་རིགས་པ་འབྱུང་ཞིང་། ཁྱད་པར་ཉམས་ལེན་ལ་བློ་བཀོལ་དུ་གཏུབ་པ་བྱུང་ན་དགོངས་པའི་གདེང་བསྐྱེད་དེ་
སྔགས་ཙམ་གྱིས་དངོས་གྲུབ་བླང་བ་དང་། ལས་སྦྱོར་གྱི་དམིགས་རིམ་དང་སྦྱིན་སྲེག་རྣམས་ལྷོ་རྗེ་དྲུང་པའི་གསུང་
ལྟར་སྒྲུབ་པར་བྱའོ། གསུམ་པ་ཐུགས་འོད་གསལ་ཆོས་ཉིད་ཀྱི་རྣལ་འབྱོར་ནི། ལྷ་སྔགས་དེ་ཡང་ལྟ་དགོངས་ཀྱི་
གཟེར་ཐེབས་པ་གལ་ཤིན་ཏུ་ཆེ་སྟེ། གཏེར་གཞུང་ལས། རིག་པ་ཧུར་ཕྱུང་རིག་མདངས་འགག་མེད་སྐྱོང༔ ཞེས་
ཡོངས་གསུངས་པས། བསྐྱེད་བཟླས་ཙམ་དུ་མ་ཟད་འཁོར་འདས་ཀྱི་སྣང་ཆ་ཐམས་ཅད་རྟོག་པས་བརྟགས་པ་ཁོ་
ན་ཡིན། ཉི་མ་དང་འོད། ཆུ་དང་བརླན་བཞིན་རིག་པའི་རང་རྩལ་ལས་བཞན་དུ་གྲུབ་པ་རྡུལ་ཙམ་མེད་པས། རིག་
པ་ཧུར་ཕྱུང་བའང་རྗེན་ལ་བུད་དེ། རང་རིག་ཐིག་ལེ་གཅིག་གི་ངང་དུ་ཆོས་ཐམས་ཅད་ཡེ་རྫོགས་ཆེན་པོ་གྲུབ་པས་
སླར་རྒྱས་འདེབས་མི་དགོས། དམྱལ་བའི་སྡུག་བསྔལ་ངུ་འབོད་ཚ་གྲང་སྲེག་ཅིང་བཙིར། སྲེད་པས་ཕྲག་དོག་
ཡི་དགས་བཀྲེས་སྐོམ་སྐྱེ་འགྱུར་ལ། སྙིང་རྗེའི་གནས་ཐོབ་དུད་འགྲོ་ཕན་ཚུན་ཞེ་སྡང་ཆེ། ལྷ་ཡང་གནས་ནས་ལྟུང་
འགྱུར་མི་རྣམས་སྡུག་བསྔལ་མང་། དེ་ལྟར་འགྲོ་བའི་སྡུག་བསྔལ་ཁྱོད་ཀྱིས་དྲན་བྱོས་ལ། དོན་དམ་ཀུན་རྫོབ་ཐ་
སྙད་སྣ་ཚོགས་སྤང་བར་གྱིས། ལོངས་སྤྱོད་སྤྲིན་ཕུང་གློག་ལྟར་རྣམ་པར་གཡོ་བར་འགྱུར། ཚེ་འདི་རླུང་གིས་བསྐྱོད་
པའི་པདྨའི་ཆུ་ལྟར་འཇིག ། ལང་ཚོ་རྣམས་ནི་མི་རྟག་དེ་ལྟར་བལྟས་བྱས་ནས། མཁས་པ་རྣམས་ནི་མྱུར་དུ་ནགས་
སུ་འགྲོ་བར་གྱིས། འཁོར་བའི་འདོད་པའི་གཉེན་བཤེས་ཆགས་པས་ཕྲག་དོག་སྐྱེ། མཐར་ཡང་གཤིན་རྗེའི་གནས་
འགྲོ་རྒྱལ་བ་ཐོབ་མི་འགྱུར། ཁྱོད་ཀྱིས་དེ་ལྟར་ཤེས་ན་ཐར་པའི་ལམ་ཐོབ་བོ། མི་ལུས་དམ་པ་ཡང་དང་ཡང་དུ་ཐོབ་
པ་དཀའ། དཔེར་ན་རྒྱ་མཚོའི་ཆུ་རླབས་རླབས་སྣང་ཟླ་བའི་གཟུགས་བརྙན་དང་། རྨི་ལམ་མིག་འཕྲུལ་འཁྲུལ་སྣང་
སྣ་ཚོགས་སྒོམ་བྱེད་ན། འཁོར་བའི་ཞགས་པས་བཅིངས་གྲོལ་རྒྱལ་བྱ་བཞིན་ནོ། དེ་ཕྱིར་སེམས་ཉིད་མ་ཆགས་མ་
ཞེན་ཉམས་ལེན་གྱིས། འཁྲུལ་ཟད་གང་ཞིག་རྣལ་འབྱོར་བདེ་བ་ཐོབ་པ་དེས། སེམས་གསལ་ཡལ་ག་བརྒྱ་ཡིས་
སངས་རྒྱས་འབྲས་བུ་ཐོབ། སེམས་ཀྱི་གྲོས་འདེབས་ཞེས་བྱ་བ་སློབ་དཔོན་ཨ་ཛོ་ཀིས་མཛད་པ་རྫོགས་སོ། རྒྱ་
གར་སྐད་དུ། སྠཱ་ན་མཱརྒ་ཕ་ལ་མ་ཧཱ་མུ་དྲ་བྷཱ་བ་ན་ནཱ་མ། བོད་སྐད་དུ། གཞི་ལམ་འབྲས་བུ་བསྒོམ་པའི་ཕྱག་རྒྱ་ཆེན་
པོའི་ཉམས་ལེན་ཞེས་བྱ་བ། དཔལ་ཧེ་རུ་ཀ་ལ་ཕྱག་འཚལ་ལོ། གཞི་ལམ་འབྲས་བུ་གསུམ་གྱི་ནི། རྩ་གསུམ་
བརྒྱུད་པའི་བླ་མ་དང་། ཡིག་འབྲུ་གསུམ་གྱི་ཉམས་ལེན་ནི། ཉམ་ཆུང་ཉོན་ཅིག་བཤད་པར་བྱ། ལྟེ་བ་སྤྲུལ་པའི་
འཁོར་ལོ་ནས། སྣ་བུག་གཉིས་དང་ཚངས་པའི་བར། རྩ་གསུམ་ལ་ནི་སེམས་གཏད་བྱ། རྣམ་པ་ཐམས་ཅད་མཁྱེན་
པ་སྤྲུལ་པའི་སྐུ། སྟོན་པའི་གཙོ་བོ་རྣམ་པར་རྒྱལ་བ་ལགས། ད་ལྟའི་དུས་འདིར་དུས་དང་བསྐལ་པ་བཟང་། ཐམས་
ཅད་མཁྱེན་པའི་སྐུ་ཡིས་བོན་སྟོན་དུས། སེམས་ཅན་རྣམས་ཀྱང་ལས་དང་སྐལ་བ་ལྡན། བསྟན་པ་བཞག་པའི་སྐུ་
གདུང་སྐུ་གཟུགས་དང་། གསུང་རབ་ཞལ་སྐྱིན་བསྟན་པ་རྗེས་བཞག་རྣམས། མངའ་དབུལ་རབ་གནས་བཀྲ་ཤིས་
མ་གསོལ་ཀྱང་། རང་བཞིན་བག་དྲོ་མངའ་ཆེ་བྱིན་དང་ལྡན། སྐུ་གདུང་རྣམས་ཀྱང་གཞལ་ཡས་འོད་དུ་འབར། སྐུ་
གཟུགས་རྣམས་ཀྱང་རང་ཞལ་ལྷགས་ལྷགས་སྟོན། གསུང་རབ་རྣམས་ཀྱང་རང་གསུང་རང་གིས་སྒྲོག ། སེམས་
ཅན་རྣམས་ཀྱང་ལས་འཕྲོ་སྐལ་པར་ལྡན། སྒྲིབ་བྱང་ཚོགས་རྫོགས་ཐར་པར་མངོན་དུ་ཐོབ། བསྟན་པ་རྣམ་གསུམ་
རྗེས་སུ་བཞག་པ་ལའང་། མངའ་དབུལ་ཞལ་བསྲོ་དགོས་ཆེར་མི་ཆེ་སྟེ། ཕྱི་རབས་སེམས་ཅན་ལས་དབང་ཆ་ཞན་
ཅིང་། དུས་ཀྱི་བསྐལ་པ་ཐ་མ་མར་འགྲིབ་དུས། བདེར་གཤེགས་སྐུ་གདུང་སྐུ་གཟུགས་གསུང་རབ་